钦定古今图书集成/明伦汇编/官常典/第635卷 > 樊叔略
## 钦定古今图书集成/明伦汇编/官常典/第635卷 > 樊叔略

按《隋书循吏传》：“叔略，陈留人也。父欢，仕魏为南兖州
刺史阿阳侯。属高氏专权，将谋兴复之计，为高氏所
诛。叔略时在髫龀，遂被腐刑，给使殿省。身长九尺，志
气不凡，颇为高氏所忌，遂奔关西。周太祖见而器之，
引置左右。寻授都督，袭爵为侯。大蒙宰宇文护执政，
引为中尉。叔略多计数，晓习时事，护渐委信之，兼督”
内外，累迁骠骑大将军、开府仪同三司。护诛后，齐王
宪引为园苑监。建德五年，从武帝伐齐，叔略部率精
锐，每战身先士卒，以功加上开府，进封清乡县公，邑
千四百户，拜汴州刺史，号为明决。宣帝时，于洛阳营
建东京，以叔略有巧思，拜营构监，宫室制度，皆叔略
所定，功未就而帝崩。尉迥之乱，高祖令叔略镇大梁。
迥将宇文威来寇，叔略击走之。以功拜大将军，复为
汴州刺史。高祖受禅，加位上大将军，进爵安定郡公。
在州数年，甚有声誉。邺都俗薄，号曰难化，朝廷以叔
略所在著称，迁相州刺史，政为当时第一。上降玺书
褒美之，赐物三百段，粟五百石，班示天下。百姓为之
语曰：“智无穷，清乡公”，《上下正》樊安定征拜司农卿，吏
人莫不流涕，相与立碑，颂其德政。